CELEX: E2017J0016
Language: el
Date: 2018-06-14 00:00:00
Title: Απόφαση του Δικαστήριου, της 14ης Ιουνίου 2018, στην υπόθεση E-16/17 — Εποπτεύουσα Αρχή της ΕΖΕΣ κατά Ισλανδίας [Παράλειψη κράτους της ΕΖΕΣ να εκπληρώσει τις υποχρεώσεις του — Παράλειψη εφαρμογής — Κανονισμός (ΕΕ) αριθ. 231/2013]

15.11.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 414/11
            
         
      ΑΠΌΦΑΣΗ ΤΟΥ ΔΙΚΑΣΤΉΡΙΟΥ
      της 14ης Ιουνίου 2018
      στην υπόθεση E-16/17
      Εποπτεύουσα Αρχή της ΕΖΕΣ κατά Ισλανδίας
      
         [Παράλειψη κράτους της ΕΖΕΣ να εκπληρώσει τις υποχρεώσεις του — Παράλειψη εφαρμογής — Κανονισμός (ΕΕ) αριθ. 231/2013]
      
      (2018/C 414/13)
      Στην υπόθεση E-16/17, Εποπτεύουσα Αρχή της ΕΖΕΣ κατά Ισλανδίας — ΠΡΟΣΦΥΓΗ με αίτημα να κηρυχθεί ότι η Ισλανδία παρέβη τις υποχρεώσεις που υπέχει βάσει του άρθρου 7 της συμφωνίας για τον Ευρωπαϊκό Οικονομικό Χώρο, παραλείποντας να εντάξει, στην εσωτερική έννομη τάξη της, την πράξη που αναφέρεται στο σημείο 31ββα του παραρτήματος IX της εν λόγω συμφωνίας [κατ' εξουσιοδότηση κανονισμός (ΕΕ) αριθ. 231/2013 της Επιτροπής, της 19ης Δεκεμβρίου 2012, προς συμπλήρωση της οδηγίας 2011/61/ΕΕ του Ευρωπαϊκού Κοινοβουλίου και του Συμβουλίου όσον αφορά τις εξαιρέσεις, τους γενικούς όρους λειτουργίας, τους θεματοφύλακες, τη μόχλευση, τη διαφάνεια και την εποπτεία], όπως προσαρμόστηκε με το πρωτόκολλο 1 στη συμφωνία, το Δικαστήριο, αποτελούμενο από τους Páll Hreinsson, Πρόεδρο, Per Christiansen και Bernd Hammermann (εισηγητή δικαστή), δικαστές, εξέδωσε απόφαση στις 14 Ιουνίου 2018, το διατακτικό της οποίας έχει ως εξής:
      Το Δικαστήριο:
      
                  1.
               
               
                  δηλώνει ότι η Ισλανδία παρέβη τις υποχρεώσεις που υπέχει βάσει του άρθρου 7 της συμφωνίας για τον Ευρωπαϊκό Οικονομικό Χώρο, παραλείποντας να εντάξει στην εσωτερική έννομη τάξη της την πράξη που αναφέρεται στο σημείο 31ββα του παραρτήματος IX της εν λόγω συμφωνίας [κατ' εξουσιοδότηση κανονισμός (ΕΕ) αριθ. 231/2013 της Επιτροπής, της 19ης Δεκεμβρίου 2012, προς συμπλήρωση της οδηγίας 2011/61/ΕΕ του Ευρωπαϊκού Κοινοβουλίου και του Συμβουλίου όσον αφορά τις εξαιρέσεις, τους γενικούς όρους λειτουργίας, τους θεματοφύλακες, τη μόχλευση, τη διαφάνεια και την εποπτεία], όπως προσαρμόστηκε με το πρωτόκολλο 1 στη συμφωνία για τον ΕΟΧ.
               
            
                  2.
               
               
                  Διατάσσει την Ισλανδία να καταβάλει τα δικαστικά έξοδα.